ભારતીય મહિલા હોકી ટીમે ચીન સામેની દિલધડક ફાઇનલમાં પેનલ્ટી શૂટઆઉટમાં ૫-૪થી વિજય મેળવીને એશિયા કપ જીતી લીધો હતો. જાપાનમાં રમાયેલી હાઈવોલ્ટેજ મેચમાં ભારત અને ચીન નિર્ધારિત સમય બાદ ૧-૧થી બરોબરી પર રહ્યા હતા. આ પછી પેનલ્ટી શૂટઆઉટથી નિર્ણય લેવામાં આવ્યો હતો, જેમાં ભારતે ૫-૪થી ચીનને પછડાટ આપી હતી. ભારત તરફથી ગોલકિપર સવિતાએ નિર્ણાયક દેખાવ કર્યો હતો. એશિયન હોકીમાં આ સાથે ભારતે પોતાનો દબદબો પ્રસ્થાપિત કર્યો છે. તાજેતરમાં રમાયેલી મેન્સ એશિયા કપ હોકીમાં ભારત ચેમ્પિયન બન્યું હતુ, જે પછી મહિલા ટીમે પણ એશિયન ચેમ્પિયનનું ટાઈટલ મેળવ્યું હતુ.